30 से फिर आवेदन; 5 जून है लास्ट डेट, पहले मार्च में हुई थी प्रक्रिया
हरियाणा पब्लिक सर्विस कमीशन (HPSC) ने प्रॉसीक्यूशन डिपार्टमेंट में असिस्टेंट डिस्ट्रिक्ट अटॉर्नी (ADA) की भर्ती में बदलाव किया है। यह बदलाव मार्च में पूरी हो चुकी आवेदन प्रक्रिया के बाद लिया गया है। ऐसे में अब आवेदकों को एक बार फिर से आवेदन प्रक्रिया में शामिल होना होगा।
हरियाणा पब्लिक सर्विस कमीशन (HPSC) ने प्रॉसिक्यूशन डिपार्टमेंट में असिस्टेंट डिस्ट्रिक्ट अटॉर्नी (ADA) की भर्ती में बदलाव किया है। यह बदलाव मार्च में पूरी हो चुकी आवेदन प्रक्रिया के बाद किया गया है। नए उम्मीदवार इस भर्ती के लिए 30 मई से 5 जून की शाम पांच बजे तक ही आवेदन प्रक्रिया में शामिल हो पाएंगे।
वहीं जिन उम्मीदवारों ने पहले से आवेदन कर रखा है उन्हें दोबारा आवेदन की जरूरत नहीं होगी।
दूसरे राज्यों के युवाओं को मिलेगा लाभ
एचपीएससी के इस बदलाव से उन युवाओं को मौका मिलेगा जिनके पास 10वीं तक हिंदी और संस्कृत विषय नहीं था। हरियाणा में दसवीं तक हिंदी या संस्कृत विषय सिलेबस में होता है। ऐसे में दूसरे राज्यों के युवाओं को इसका ज्यादा लाभ होगा। हरियाणा को छोड़कर अधिकांश राज्य ऐसे हैं जहां दसवीं में हिंदी व संस्कृत जरूरी विषय नहीं है।
30 से कर सकेंगे आवेदन
शैक्षणिक योग्यता में किए गए बदलाव के साथ ही कमीशन ने नए उम्मीदवारों को आवेदन का मौका भी दिया है। ये उम्मीदवार 30 मई से 5 जून की शाम शाम पांच बजे तक ही आवेदन कर सकेंगे। जबकि पांच जून की रात 11.55 बजे तक अपनी फीस जमा कर सकेंगे। कमीशन ने उन युवाओं को राहत दी है जो युवा पहले आवेदन कर चुके हैं। अब उन्हें दोबारा आवेदन की जरूरत नहीं होगी।
पैटर्न बदलाव से लटक चुकी है PGT भर्ती
हरियाणा में पोस्ट ग्रेजुएट टीचर (PGT) भर्ती लटक गई है। हाईकोर्ट में HPSC के द्वारा पीजीटी एग्जाम पैटर्न बदले जाने पर एक जनहित याचिका डाली गई थी, जिसके तहत सरकार ने अपना जवाब दाखिल किया है। जिसमें कहा गया है कि एचपीएससी भर्ती विज्ञापन वापस लेगा और नए सिरे से इसे जारी करेगा। हरियाणा में पीजीटी के कुल 4,476 पदों पर 45 हजार युवाओं ने आवेदन किया है।